**ПРИЈЕДЛОГ**

**РЕПУБЛИКА СРПСКА**

**ГРАД БИЈЕЉИНА**

**ГРАДОНАЧЕЛНИК**

Број:

Датум:

**АКЦИОНИ ПЛАН ЗА ПРОВОЂЕЊЕ ПРЕПОРУКА РЕВИЗИЈЕ УЧИНКА – УПРАВЉАЊЕ ГРАНТОВИМА У ЈЕДИНИЦАМА ЛОКАЛНЕ САМОУПРАВЕ: РУ 005-23 (од децембра 2024. године)**

**ОСНОВ, ЦИЉ И СВРХА ПЛАНА**

Главна служба за ревизију јавног сектора Републике Српске извршила је ревизију учинка УПРАВЉАЊА ГРАНТОВИМА У ЈЕДИНИЦАМА ЛОКАЛНЕ САМОУПРАВЕ за период од 2020. до 2023. године. У Извјештају ревизије, број РУ 005-23 од децембра 2024. године, дати су закључци и препоруке који се односе и на јединице локалне самоуправе.

У складу са чланом 21. Закона о ревизији јавног сектора („Службени гласник Републике Српске“, број: 98/2005 и 20/2014) прописано је да је институција у којој је извршена ревизија дужна у року од 60 дана од пријема Извјештаја о ревизији доставити Главној служби одговор у којем износи радње које је предузела ради превазилажења пропуста и неправилности утврђених у ревизорском извјештају.

У вези с тим, сачињен је овај Акциони план за провођење препорука ревизије учинка УПРАВЉАЊА ГРАНТОВИМА У ЈЕДИНИЦАМА ЛОКАЛНЕ САМОУПРАВЕ по ревизорском извјештају (у даљем тексту: План) који се након разматрања и усвајања од стране Скупштине Града Бијељина доставља Главној служби за ревизију јавног сектора Републике Српске, Народној Скупштини Републике Српске (Одбору за ревизију), руководиоцу Одјељења за друштвене дјелатности, руководиоцу Одјељења за стамбено – комуналне послове и заштиту животне средине, руководиоцу Одјељења за финансије и руководиоцу Одјељења за борачко – инвалидску и цивилну заштиту.

План је урађен с циљем да се у разумно остваривом времену, обезбиједи плански приступ у провођењу потребних радњи, мјера и активности.

Сврха предузетих мјера и активности из Плана је да се на ефективнији и ефикаснији начин врши управљање и додјела грантова у јединницама локалне самоуправе. План садржи: закључке и препоруке ревизора, планиране активности на провођењу препорука, носиоце за имплементацију препорука, рокове за реализацију препорука, очекиване резулатате проведених активности, те праћење и извјештавање о проведеним активностима.

|  |  |  |  |  |  |  |
| --- | --- | --- | --- | --- | --- | --- |
| **Ред.**  **Бр.** | **Препорука и закључак** | **Активности на провођењу препоруке** | **Рок за провођење активности** | **Носиоци провођења активности** | **Очекивани резултати проведених активности** | **Праћење и извјештавање о проведеним активностима** |
| 1 | Обезбиједити усаглашеност програма/пројеката са стратешко – развојним документима и дефисати кључне индикаторе успјешности за праћење реализације програма/пројеката и грантова, јер основне правне, управљачке и адиминистративне претпоставке за управљање грантовима нису испуњене | Градска управа Града Бијељина ће у наредном периоду обезбиједити усаглашеност програма и пројеката који се финсирају из средстава гранта са Стратегијом развоја Града Бијељина. Такође, успоставиће се јасни механизми за праћење успјешности реализације програма и пројеката који се планирају суфинансирати из средстава гранта, те њихов утицај на остваривање циљева Града Бијељина, а који су предвиђени стратегијом развоја. | 31.12.2025. године | Руководиоци ресорних одјељења  Скупштина и Градоначелник | Усаглашавањем програма и пројеката који се финансирају из средстава гранта са Стратегијом развоја Града Бијељина, обезбјеђује се усаглашеност програма и пројеката који се фиансирају из Буџета Града са остваривањем стратешких циљева Града. Успостављањем критеријума за праћење реализације програма и пројеката који се финансирају из средстава гранта омогућиће праћење, лакшу оцјену успјешности тих програма и пројеката, те њихов утица на остваривање циљева Града. | Периодично |
| 2 | Донијети методологију за управљање грантовима за програме/пројекте и активности које су су/фиансирају грантовима из буџета јединица локалне самоуправе, јер јединице локалне самоуправе нису донијеле посебне методологије за управљање грантовима | Градоначелник Града Бијељина донијеће јединствену Методологију за управљање грантовима за програме и пројекте који се финансирају или суфинансирају средствима Буџета Града Бијељина, а са којом морају бити у складу сва акта надлежних одјељења на основу којих се врши додјела грантова. | 30.06.2025. године | Градоначелник | Доношењем Методологије за управљање грантовима за програме и пројекте који се финансирају или суфинансирају средствима Буџета Града Бијељина, обезбиједиће се јединствена пракса у планирању и додјели грантова. | По потреби |
| 3 | Успоставнити функционалне евиденције и базе података о грантовима на нивоу јединица локалне самоуправе, јер јединице локалне самоуправе немају успостављене потпуне и поуздане евиденције и базе података о грантовима и корисницима грантова | * **Одсјек за ИТ**   У циљу подршке Одсјек за ИТ, ће направити јединствен електронски регистар у који ће унијети податке о свим грантовима, у сарадњи са ресорним одјељењима. | 31.12.2025. године | Одсјек за ИТ,  руководиоци ресорних Одјељења и Градоначелник | Успостављање функционалних евиденција и база података о корисницима грантова које ће допринијети ефективнијем управљању грантовима | Годишње |
| 4 | Обезбиједити реално планирање и приказивање грантова у буџетима јединица локалне самоуиправе, јер се планирање грантово врши по правилима и процедурама планирања буџета, а на основу пракси из ранијег периода | * **Одјељење за финансије**   Планирање и финансирање ће се вршити у складу са методологијом и у складу са инструкцијама за израду буџета јединица локалне самоуправе, узимајући у обзир разграничења између грантова, субвенција, трансфера и дознака. | 31.12.2025. године | Руководиоци ресорних Одјељења, Одјељење за финансије,  Скупштина и Градоначелник | Реално планирање грантова, у складу са стратешким циљевима Града и контним оквиром | Годишње |
| 5 | Обезбиједити квалатитенији и једноставнији интерни нормативни оквир, компатибилан и комлементаран са медологијом прављања грантовима, јер јединице локалне самоуправе до сада нису имале израђену методологију са којом су могле да ускладе већ постојећа интерна акта о додјели средстава гранта | * **Одјељење за друштвене дјелатности**   1. С циљем обезбјеђивања квалитетнијег и једноставнијег интерног нормативног оквира Одјељење за друштвене дјелатности већ има на снази следеће одлуке и правилник, које је потребно ускладити са Методологијом управљања грантовима за програме и пројекте који се финансирају или суфинансирају средствима буџета града Бијељина:  -Одлука о поступку за додјелу и престанак статуса и расподјелу средстава удружењима од јавног интереса за Град Бијељина (“Службени гласник Града Бијељина” број 4/24 од 8. фебруара 2024. године),  -Одлука о расподјели средстава за су/финансирање програма удружења грађана од јавног интереса за Град Бијељина (“Службени гласник Града Бијељина” број 14/24 од 15. јула 2025. године),  -Одлука о поступку за додјелу средстава удружењима грађана на подручју Града Бијељина („Службени гласник Града Бијељина“ 22/14 од 30. децембра 2014. године),  -Одлука о измјенама и допунама Одлуке о поступку за додјелу средстава удружењима грађана на подручју Града Бијељина („Службени гласник Града Бијељина“ 3/16 од 18. фебруара 2016. године),  -Правилник о расподјели средстава за спорт и физичку културу Града Бијељина (“Службени гласник Града Бијељина” 4/22 од 24. фебруара 2022. године),  -Одлука о процентуалној расподјели средстава за спорт и физичку културу (доноси се на годишњем нивоу),  -Одлука о расподјели средстава за спорт и физичку културу  (доноси се на годишњем нивоу).  2. Одјељење за друштвене дјелатности припремиће и одлуке којима ће се дефинисати расподјела средстава са буџетских позиција које се односе на:  -грантове вјерским заједницама - припремљена је Одлука о поступку за додјелу средстава црквама и вјерским заједницама на подручју Града Бијељина, чека се да Кабинет прослиједи наведену Одлуку Скупштини Града на усвајање,  -грантове који се односе на интервенције у области спорта - ускладити додјелу грантова са Правилником о расподјели средстава за спорт и физичку културу Града Бијељина и Одлуком која ће бити у складу са Методологијом управљања грантовима за програме и пројекте који се финансирају или суфинансирају средствима буџета града Бијељина,  -грантове који се односе на интервенције у области образовних установа - припремити Одлуку која ће дефинисати начин расподјеле грантова образовним установама, а која ће бити у складу са Методологијом управљања грантовима за програме и пројекте који се финансирају или суфинансирају средствима буџета града Бијељина,  -грантове који се дају јавним установама: Дом здравља, Дом ученика, Дирекција за изградњу и развој Града - припремити одлуке којима ће се дефинисати начин расподјеле грантова јавним установама, а која ће бити у складу са Методологијом управљања грантовима за програме и пројекте који се финансирају или суфинансирају средствима буџета града Бијељина.   * **Одјељење за борачко-инвалидску и цивилну заштиту**   1. С циљем обезбјеђивања квалитетнијег и једноставнијег интерног нормативног оквира Одјељење за борачко-инвалидску и цивилну заштиту већ има на снази следећу Одлуку, коју је потребно ускладити са Методологијом управљања грантовима за програме и пројекте који се финансирају или суфинансирају средствима буџета града Бијељина:  -Одлука о критеријумима, условима и поступку утврђивања статуса удруржења од јавног интереса за Град Бијељину из области борачко-инвалидске заштите. (“Службени гласник Града Бијељина”, број: 16/24).   * **Одјељење за стамбено – комуналне послове и заштиту животне средине**   Одлуком о буџету Града Бијељина је у оквиру потрошачке јединице- Одјељење за СКП предвиђено намјенско трошење средстава за енергетску ефикасност кроз планирање средстава за ту намјену (ставка-Имплементација мјера енергетске ефикасности резистенцијалног сектора Града Бијељина).  Када је ријеч о интерним нормативним актима, Јавни позив у овој области се расписује на основу Одлуке о о успостављању и начину функционисања механизма - Модела суфинансирања мјера побољшања енергетске ефикасности у стамбеном сектору Града Бијељина (“Службени гласник Града Бијељина“, број: 6/23), којом је у сарадњи са УНДП-ом усвојен модел по коме ће бити спроведене мјере енергетске ефикасности, те је утврђен и низ мјера/пројеката које могу бити предмет Јавног позива.  Поред наведеног, израђена су и два Опретаривна приручника који садрже смјернице и детаљније обрађују усвојени модел.  Након усвајања Методологије, ово Одјељење ће извршити усклађивање интерних нормативних аката са истом, у оним дијеловима који су неподударни. | 31.12.2025. године | Руководиоци ресорних Одјељења, Градоначелник  и Скупштина | Примјена одлука које су у складу са Методологијом управљања грантовима за програме и пројекте који се финансирају или суфинансирају средствима буџета града Бијељина као и расписивање јавних позива на основу тих одлука за додјелу грантова, резултираће да ће се приликом додјеле грантова обезбиједити једнаки услови за све заинтересоване кориснике, ефикасност и транспарентсност расподјеле.  Такође, унаприједиће се и пракса контроле, извјештавања и праћења утрошка грант средстава,што ће имати за циљ да се средства троше искључиво за добијену намјену, која има оправдан циљ и корист за локалну заједницу и друштво. | Одјељења која додјељују грантове, на основу јединственог електронског регистра о додјели грантова, на годишњем нивоу сачињаваће појединачне извјештаје о додјели грантова у својој организационој јединици, који ће бити обједињени у заједничком Извјештају о додјели грантова на нивоу Града Бијељина. У том Извјештају ће бити побројани корисници, износи средстава, као и ефекти који су постигнути тим средствима у локалној заједници. |
| 6 | Унаприједити праксе додјеле грантова и додјелу грантова вршити на начин који обезбијеђује једнаке услове за све кориснике, јер успостављени нормативни оквир за додјелу грантова, односно његова комплетност, садржај и примјена, не обезбјеђују у потпуности ефикасно  управљање грантовима | Расписивањем јавних позива у складу са одлукaмa из препоруке 5.5. обезбиједиће се једнаки услови за све кориснике.  Грантови у области енергетске ефикасности се додјељују путем Јавних позива којима је дефинисана мјера која се њиме суфинансира, те су истима прописани једнаки услови за додјелу новчаних средстава за све грађане. | 31.12.2025. године | Руководиоци  ресорних Одјељења и Градоначелник | Примјена одлука које су у складу са Методологијом управљања грантовима за програме и пројекте који се финансирају или суфинансирају средствима буџета града Бијељина као и расписивање јавних позива на основу тих одлука за додјелу грантова, резултираће да ће се приликом додјеле грантова обезбиједити једнаки услови за све заинтересоване кориснике, ефикасност и транспарентсност расподјеле.  Такође, унаприједиће се и пракса контроле, извјештавања и праћења утрошка грант средстава,што ће имати за циљ да се средства троше искључиво за добијену намјену, која има оправдан циљ и корист за локалну заједницу и друштво. | Одјељења која додјељују грантове, на основу јединственог електронског регистра о додјели грантова, на годишњем нивоу сачињаваће појединачне извјештаје о додјели грантова у својој организационој јединици, који ће бити обједињени у заједничком Извјештају о додјели грантова на нивоу Града Бијељина. У том Извјештају ће бити побројани корисници, износи средстава, као и ефекти који су постигнути тим средствима у локалној заједници. |
| 7 | Обезбиједити ефикасност и транспарентност поступака додјеле грантова, јед досадашњи поступци ниси довољно ефикасни и транспарентни | Јавни позиви из ових области ће се објављивати у Службеном гласнику Града Бијељина, на огласној тавли Града Бијељина и на званичној интернет страници. Ранг листа се објавлјује на званичној интернет страници Града Бијељина, док се Одлука о одобравању средстава објављује и у Службеном гласнику и тиме се обезбјеђује транспарентност у спроведеном поступку избора лица којима ће бити додијељена грант средства. | 31.12.2025. године | Руководиоци Ресорних одјељења и Градоначелник | Примјена одлука које су у складу са Методологијом управљања грантовима за програме и пројекте који се финансирају или суфинансирају средствима буџета града Бијељина као и расписивање јавних позива на основу тих одлука за додјелу грантова, резултираће да ће се приликом додјеле грантова обезбиједити једнаки услови за све заинтересоване кориснике, ефикасност и транспарентсност расподјеле.  Такође, унаприједиће се и пракса контроле, извјештавања и праћења утрошка грант средстава,што ће имати за циљ да се средства троше искључиво за добијену намјену, која има оправдан циљ и корист за локалну заједницу и друштво. | Одјељења која додјељују грантове, на основу јединственог електронског регистра о додјели грантова, на годишњем нивоу сачињаваће појединачне извјештаје о додјели грантова у својој организационој јединици, који ће бити обједињени у заједничком Извјештају о додјели грантова на нивоу Града Бијељина. У том Извјештају ће бити побројани корисници, износи средстава, као и ефекти који су постигнути тим средствима у локалној заједници. |
| 8 | Унаприједити праћење, контролу и извјештавање у функцији успјешности управљања грантовима и програмима/пројеката који се фиансирају из грантова, јер праћење контрола и извјештавање о додијељеним грантовима није у потпуности засновано на постојању адекватних података и индикатора за оцјену успјешности реализације грантова | У складу са одлукама и јавним позивима из препорука 5.5, 5.6. и 5.7. корисници средстава грантова биће у обавези да шаљу извјештаје о трошењу остварених буџетских средстава.  Концепт, односно, хронологија радњи у спровођењу Јавних позива у области енергетске ефикасности је таква да се тек по извјештавању о реализованим мјерама као и након теренског обиласка и утврђивања изведеног стања врши обрачун и додјела новчаних средстава по овом основу, те се исто може сматрати извјештавањем у смислу ове препоруке. | 31.12.2025. године | Руководиоци ресорних Одјељења и Градоначелник | Примјена одлука које су у складу са Методологијом управљања грантовима за програме и пројекте који се финансирају или суфинансирају средствима буџета града Бијељина као и расписивање јавних позива на основу тих одлука за додјелу грантова, резултираће да ће се приликом додјеле грантова обезбиједити једнаки услови за све заинтересоване кориснике, ефикасност и транспарентсност расподјеле.  Такође, унаприједиће се и пракса контроле, извјештавања и праћења утрошка грант средстава,што ће имати за циљ да се средства троше искључиво за добијену намјену, која има оправдан циљ и корист за локалну заједницу и друштво. | Одјељења која додјељују грантове, на основу јединственог електронског регистра о додјели грантова, на годишњем нивоу сачињаваће појединачне извјештаје о додјели грантова у својој организационој јединици, који ће бити обједињени у заједничком Извјештају о додјели грантова на нивоу Града Бијељина. У том Извјештају ће бити побројани корисници, износи средстава, као и ефекти који су постигнути тим средствима у локалној заједници. |
| Напомене битне за провођење Акционог плана: | | | | | | |

**ПРАЋЕЊЕ СПРОВОЂЕЊА ПРЕПОРУКА**

У циљу реализације препорука у складу са планираним активностима и предвиђеним роковима неопходно је обезбиједити одговарајући мониторинг и периодично извјештавање.

Руководилац Одјељења за друштвене дјелатности, руководилац Одјељења за стамбено-комуналне послове и заштиту животне средине, руководилац Одјељења за борачко – инвалидску и цивилну заштиту и руководилац Одјељења за финансије дужни су да, припреме и поднесе Извјештај о статусу препорука Градоначелнику, најкасније до децембра 2025. године, а након тог периода Извјештај се подноси полугодишње и годишње (по истеку другог и четвртог квартала), до коначне реализације препорука.

Извјештај се доставља у табеларној форми (word, landscape формат) и садржи колоне:

1. препоруке и закључци из Извјештаја ревизије (РУ005-23)- друга колона из Акционог плана,
2. реализоване препоруке (образложење за препоруке које су спроведене до дана подношења извјештаја, уз навођење доказа),
3. активности у току (за препоруке које нису реализоване до рока за подношење извјештаја),
4. рок за препоруке/нови рок (за препоруке које нису реализоване до рока за подношење извјештаја).

Након достављеног Извјештаја Градоначелнику, руководилац Одјељења за друштвене дјелатности или друго лице задужено рјешењем Градоначелника сачиниће Информацију о имплементацији Акционог плана. Информацију потписује Градоначелник и доставља на разматрање Скупштини Града, за прву сједницу у 2026. години, а након тога за прву сједницу која ће бити одржана по истеку другог и четвртог квартала.

Усвојени Акциони план се наредни дан по усвајању доставља:

1. Главној служби за ревизију Јавног сектора Републике Српске;
2. Народној Скупштини Републике Српске (Одбору за ревизију);
3. Руководиоцу Одјељења за друштвене дјелатности, руководиоцу Одјељења за стамбено – комуналне послове и заштиту животне средине, руководиоцу Одјељења за финансије и руководиоцу Одјељења за борачко – инвалидску и цивилну заштиту.

**ГРАДОНАЧЕЛНИК**

Љубиша Петровић

.