На основу члана 21. став 5). Закона о ревизији јавног сектора РС („Службени гласник Републике Српске“, број: 98/05 и 20/14), члана 59. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 71. Статута Града Бијељина („Службени гласник Града Бијељина“, број 09/17) Градоначелник Града Бијељина  ***д о н о с и***:

**АКЦИОНИ ПЛАН ЗА ПРОВОЂЕЊЕ ПРЕПОРУКА РЕВИЗИЈЕ УЧИНКА “ФУНКЦИОНИСАЊЕ СИСТЕМА ЗА ЗАШТИТУ ОД ШУМСКИХ ПОЖАРА”**

**УВОД**

Главна служба за ревизију јавног сектора Републике Српске, на основу Закона о ревизији јавног сектора Републике Српске, а у складу са ИССАИ стандардима ревизије, провела је ревизију учинка “Функционисање система за заштиту од пожара”. Основни циљ ове ревизије је да се испита управљање ризиком и системом заштите од шумских пожара и да се на основу тог испитивања понуде препоруке чије ће провођење омогућити ефикасније управљање ризиком од шумских пожара и смањење посљедица по шуме, животну средину, имовину а у екстремним случејвима и по људе.

Ревизијом је обухваћен период од 2020. до 2023. године. Основни закључак ревизије је да функционисање система за заштиту од шумских пожара не обезбјеђује ефикасно управљање ризиком од пожара.

На основу презентованих налаза и утврђених закључака, ревизија даје препоруке Министарству пољопривреде, шумарства и водопривреде, Републичкој управи цивилне заштите, јединицама локлане самоуправе и Јавном предузећу шумарства “Шуме Републике Српске” у складу са њиховим улогама, надлежностима и одговорностима.

**РЕЗИМЕ ДАТИХ ПРЕПОРУКА**

У циљу ефикаснијег функционисања система за заштиту од шумских пожара, потребно је да јединице локалне самоуправе:

* обезбједе доношење предвиђене планске документације у циљу ефикасног управљања ризиком од шумских пожара;
* обезбједе рализацију планираних мјера и активности заштите и спасавања од шумских пожара на својим подручјима;
* изворе финансирања у систему заштите и спасавања користе на прописан начин.

**АКЦИОНИ ПЛАН ЗА ПРОВОЂЕЊЕ ПРЕПОРУКА РЕВИЗИЈЕ УЧИНКА “ФУНКЦИОНИСАЊЕ СИСТЕМА ЗА ЗАШТИТУ ОД ШУМСКИХ ПОЖАРА”**

|  |  |  |  |  |  |  |
| --- | --- | --- | --- | --- | --- | --- |
| **Ред.**  **број** | **Препорука** | **Активности на провођењу препоруке** | **Рок за провођење активности** | **Носиоци провођења активности** | **Очекивани резултати проведених активности** | **Праћење и извјештавање о проведеним активностима** |
|  |  |  |  |  |  |  |
| 1. | Израдити План заштите и спасавања од елементарне непогоде и друге несреће на подручју Града Бијељина | Препорука је реалиована.  План заштите и спасавања од елементарне непогоде и друге несреће Града Бијељина донио је Градоначелник 3. јула 2015. године (“Службени гласник Града Бијељина” број: 17/15).  Комплетан План се ажурира једном годишње. План садржи:   1. Процјену угрожености Града Бијељина од елементарне непогоде и друге несреће усвојена од стране Скупштине Града Бијељина (“Службени гласник Града Бијељина” број: 5/15) 2. План превентивног дјеловања 3. План приправности 4. План мобилизације 5. План хитног поступања | Активности на провођењу активности из Плана заштите и спасавања од елементарне непогоде и друге несреће проводе се континуирано током године. Комплетан План се ажурира једном годишње. | Препорука реализована.  Градска управа Града Бијељина - Одсјек за цивилну заштиту,  Радна група за израду Плана заштите и спасавања од елементарне непогоде и друге несреће на подручју Града Бијељина (“Службени гласник Града Бијељина” број: 17/22),  Градоначелник | -идентификација и анализа ризика  -утврђивање релевантних чињеница које утичу на спречавање, смањење и отклањање посљедица елементарних непогода и других несрећа по људе, материјална добра, инфраструктуру и животну средину.  -давање приједлога и препорука за смањење ризика  -прилагођавање односно димензионирање јединица и тимова заштите и спасавања, спасилачких и хитних служби, превентивних и интервентних капацитета, правне легислативне и планских докумената идентификованим ризицима  -стално провјеравање предложених рјешења у пракси и њихова ревизија. | Координација и сарадња са носиоцима активности из Плана заштите и спасавања од елементарне непогоде и друге несреће на подручју Града Бијељина, континуирано праћење извршења планираних активности на подручју Града Бијељина. |
| 1.2 | Израдити Програм за смањење ризика од елементарне непогоде и друге несреће Града Бијељина | Препорука је реализована.  Програм за смањење ризика од елементарне непогоде и друге несреће Града Бијељина  усвојен је на Скупштини Града Бијељина 6. децембра 2019. године (Сл.гласник Града Бијељина 23/19). | Активности на провођењу мјера из Програма за смањење ризика од елементарне непогоде и друге несреће Града Бијељина проводе се континуирано током године. | Препорука је реализована.  Градска управа Града Бијељина.  Субјекти од значаја за заштиту и спасавање у Граду Бијељина. | Овим Програмом обезбјеђује се успостављање институционалних и организационих услова за спровођење заштите у ванредним ситуацијама, оспособљавање снага заштите и спасавања за ефикасно дјеловање у елементарним непогодама и другим несрећама, оспособљавање грађана за дјеловање у ванредним ситуацијама, ефикасно управљање, јачање капацитета, размјена инфомација и ефикасна координација механизама система заштите и спасавања кроз стратешке области које су усклађене са Сендаи оквиром за смањење ризика од катастрофа за период 2015-2030. године. | Кроз координацију и сарадњу са свим носиоцима активности дефинисаним овим Програмом на подручју Града Бијељина, редовно извјештавање од стране носиоца активности и континуирано праћење извршавања активности планираних овим Програмом на подручју Града Бијељина. |
| 2. | Досљедно проводити обавезе из годишњих Планова заштите и спасавања у Републици Српској | Након што је Влада Републике Српске донијела Планове заштите и спасавања у Републици Српској за 2025. годину, приступило се изради годишњих оперативних планова заштите и спасавања Града Бијељина, који су усвојени на сједници Градског штаба за ванредне ситуације Града Бијељина | Активности на провођењу обавеза из годишњих планова се реализију у складу са прописаним роковима у току године, континуирано током цијеле године | Градска управа Града Бијељина.  Субјекти од значаја за заштиту и спасавање Града Бијељина. | Унапређење и свестраније ангажовање свих релеватних субјеката и остваривање вишег нивоа приправности на заштити и спасавању људи, материјалних добара и животне средине | Кроз координацију и сарадњу са свим носиоцима активности дефинисаним овим плановима, редовно извјештавање од стране носиоца активности и континуирано праћење извршавања планираних активности. |
| 2.1 | Израдити Оперативни план активности у припреми и спровођењу мјера заштите и спасавања од шумских и других пожара на отвореном простору у Граду Бијељина у 2025. години | Препорука је реализована.  Оперативни план активности у припреми и спровођењу мјера заштите и спасавања од шумских и других пожара на отвореном простору у Граду Бијељина у 2025. години (Сл.гласник Града Бијељина бр:4/25) усвојен је на сједници Градског штаба за ванредне ситуације Града Бијељина дана 14.марта 2025. године.  План подразумијева провођење посебних годишњих задатака и активности Града Бијељина, привредних друштава и других правних лица која спроводе мјере и задатке заштите од пожара отвореног простора као и дијела интегралног система заштите и спасавања од елементатних непогода и других несрећа Републике Српске. | Активности из Плана проводе се континуирано током цијеле године у складу са утврђеним роковима у Плану. | Градска управа Града Бијељина  Субјекти од значаја за заштиту и спасавање од елементарних непогода и других несрећа Града Бијељина | Доношењем и спровођењем овог Плана унаприједиће се и обезбједити свестраније ангажовање свих релевантних субјеката и остварити виши ниво приправности на заштити и спасавању људи, материјалних добара и животне средине од шумских и других пожара на отвореном простору са циљем остваривања мјерљивих ефеката кроз евидентно смањење штета на нашем простору под шумском и другом вегетацијом. | У складу са наложеним обавезама из Плана активности у припреми и спровођењу мјера заштите и спасавања од шумских и других пожара на отвореном простору у Републици Српској у 2025. години у Граду Бијељина израђује се Извјештај о задацима који су реализовани као и о утрошеним финансијским средствима за реализацију наведених задатака. |
| 2.2. | Израдити финансијски план Градске управе Града Бијељина за спровођење задатака заштите и спасавања од шумских и других пожара на отвореном простору на подручју Града Бијељина | Препорука је реализована.  Урађен је финансијски план Града Бијељина за спровођење задатака заштите и спасавања од шумских и других пожара на отвореном простору на подручју Града Бијељина.  Планирани буџет за 2025. годину за потребе ТВСЈ Бијељина износи 934.000,00КМ  ( за опремање 70.000,00КМ и изградњу ватрогасног дома 750.000,00КМ). | Реализовано | Територијална ватрогасно-спасилачка јединица Града Бијељина  Субјекти од значаја за заштиту и спасавање од пожара | Ефикасније спровођење мјера и задатака заштите и спасавања од шумских и других пожара | Кроз координацију и сарадњу са свим носиоцима активности дефинисаним овим плановима, редовно извјештавање од стране носиоца активности и континуирано праћење извршавања планираних активности. |
| 3. | Успоставити и ажурирати базу података о елементарним непогодама и другим несрећама на подручју Града Бијељина | Успостављање и ажурирање базе података о елементарним непогодама и другим несрећама на подручју Града Бијељина биће извршено у складу са расположивим информацијама о елементарним непогодама из претходног периода као и о елементарним непогодама у наредном периоду на подручју Града Бијељина. | Активности на изради и ажурирању базе података о елементарним непогодама и другим несрећама на подручју Града Бијељина ће се реализовати у континуитету | Градска управа Града Бијељина и субјекти од значаја за заштиту и спасавање. Одсјек за цивилну заштиту | Успостављање и ажурирање базе података о елементарним непогодама и другим несрећама значајно ће утицати на начин и поступање и допринијеће ефикаснијем одговору на елементарну непогоду и другу несрећу на подручју Града Бијељина | Кроз прикупљање информација о елементарним непогодама и другим несрећама и начину одговора од стране субјеката за заштиту и спасавање Града Бијељина |
| 5. | Активирати Градски штаб за ванредне ситуације и проглашавање ванредне ситуације усљед шумских и других пожара на подручју Града Бијељина | Током периода обухваћеног ревизијом учинка није вршено активирање штаба и проглашавање ванредне ситуације усљед шумских и других пожара на подручју Града Бијељина. | Активирање штаба и проглашавање ванредне ситуације усљед шумских и других пожара на подручју Града Бијељина вршиће се у складу са ситуацијом и евентуалним потребама. | Градска управа Града Бијељина, Субјекти од значаја за заштиту и спасавање од шумских и других пожара на подручју Града Бијељина | У случају повећане/непосредне опасности од већих пожара и њихових посљедица оперативне мјере заштите и спасавања спроводиће се по Плану заштите и спасавања, при чему руководећу улогу има Градски штаб, док је носилац у извршењу оперативних мјера и задатака Територијална ватрогасно-спасилачка јединица Бијељина. У случају потребе ангажују се и додатне снаге. | Кроз извјештавање о проведеним активностима и ближу координацију са свим субјектима од значаја за заштиту и спасавање од шумских и других пожара на отвореном простору на подручју Града Бијељина. |
| 5.1. | Основати оперативно-комуникативни центар | Препорука је реализована.  Оперативно-комуникативни центар Града Бијељина формиран је Одлуком број: 02-014-1-415/15, од 06.априла 2015.године (“Службени гласник Града Бијељина”, број: 8/15)  Рјешење о именовању лица у оперативно-комуникативни центар Града Бијељина број: 02-014-1-3290/21, донио је Градоначелник 17.11.2021.године (“Службени гласник Града Бијељина”, број: 27/21). | Наредба о активирању оперативно-комуникативног центра Града Бијељина доноси се по наређену провођења мјера приправности односно проглашењу ванредне ситуације, а све у складу са процјеном ситуације. | Градска управа Града Бијељина, лица именована у опретивно-комуникативни центар | Боља сарадња и размјена података о елементарним непогодама и другим несрећама, прикупљање обрада података о предузетим и планираним мјерама и активностима. Такође врши се пренос наредби, одлука обавјештења, инструкција и препорука Градског штаба за ванредне ситуације и обавјештавање хитних и спасилачких служби, као и друге активности у складу са процјеном ситуације. | Припремају се и достављају дневни и периодични извјештаји о елементарним непогодама и другим несрећама на подручју Града Бијељина |
| 6. | Опремити Територијално-ватрогасно спасилачке јединице Града Бијељина | Опремање Територијално-ватрогасно спасилачке јединице Бијељина врши се по Плану кориштења средстава привредних друштава и других правних лица која имају сједиште на подручју Града Бијељина за реализацију посебних мјера заштите од пожара за 2025. годину.  Одлуком о оснивању јединица цивилне заштите у Граду Бијељина, број : 02-014-1-417/15 од 08. априла 2015. године (“Службени гласник Града Бијељина”, број: 8/15) , формирана је чета цивилне заштите за заштиту од пожара која је задужена за извршавање сложених задатака заштите и спасавања. | 31.12.2025.године | Градска управа Града Бијељина, Субјекти од значаја за заштиту и спасавање од шумских и других пожара на подручју Града Бијељина  Територијална ватрогасно-спасилачка јединица Бијељина | Јачање капацитета Територијално ватрогасно-спасилачке јединице Бијељина и служби заштите и спасавања унапређивањем опремљености, омогућава се ефикасније дјеловање и одговор на пожаре. | Кроз координацију и сарадњу са свим носиоцима активности дефинисаним планом, редовно извјештавање од стране носиоца активности и континуирано праћење извршавања планираних активности |
| 7. | Отварање рачуна посебних намјена за распоређивање средстава намјењних заштити од пожара | Препорука није реализована.  Размотриће се отварање рачуна посебних намјена за ефикасно праћење и намјенско распоређивање средстава намјењених заштити од пожара | 31.12.2025. године | Град Бијељина -  Одјељење за финансије | Ефикасно праћење и намјенско кориштење средстава намјењних заштити од пожара | Редовно извјештавање од стране носиоца активности и континуирано праћење извршавања планираних активности |

**ЗАКЉУЧАК**

У циљу реализације препорука у складу са планираним активностима и предвиђеним роковима неопходно је обезбиједити одговарајући мониторинг и периодично извјештавање.

Носиоци односно извршиоци планираних активности и мјера на реализацији овог Плана, дужни су полугодишње почев од 30.06.2025. године да поднесу извјештај о статусу препорука из свог ресора/надлежности.

Извјештај се доставља у електронској форми Територијалној ватрогасно-спасилачкој јединици Бијељина након усвајања овог Плана. Извјештај се сачињава у табеларној форми (wорд, ландсцапе формат) и садржи колоне:

1. тачка из ревизорског извјештаја (прва колона из Акционог плана),

2. констатације и препоруке из Извјештаја ревизије (РУ 003-23)- друга колона из

Акционог плана,

3. реализоване препоруке (образложење за препоруке које су спроведене до дана

подношења извјештаја, уз навођење доказа),

4. активности у току (за препоруке које нису реализоване до рока за подношење

извјештаја),

5. рок за препоруке/нови рок (за препоруке које нису реализоване до рока за

подношење извјештаја).

Усвојени Акциони план се наредни дан по усвајању доставља:

1. Главној служби за ревизију ЈС РС

2. Народној Скупштини РС (Одбору за ревизију)

4. Свим задуженим сорганизационим јединицама.

5. Радној групи

Број: ГРАДОНАЧЕЛНИК:

Датум: \_\_\_\_\_\_\_\_\_\_\_\_\_\_\_\_\_\_\_\_

Љубиша Петровић