**ПРИЈЕДЛОГ**

На основу члана 39. став 2. тачка 13., Закона о локалној самоуправи („Службени гласник Републике Српске“ број 97/16, 36/19 и 61/21), члана 39. став 2. тачка 14. Статута Града Бијељина („Службени гласник Града Бијељина“ бр. 9/17), и члана 7., Одлуке о поступку давања у закуп станова на којима не постоји станарско право, а право располагања има Град Бијељина („Службени гласник Града Бијељина“ број 21/14), Скупштина Града Бијељина на сједници одржаној дана \_\_\_.\_\_\_.2025. године д о н о с и

**ОДЛУКУ**

***о додјели стамбеног простора Јавној установи „Центар за социјални рад“ Бијељина у к.о. Бијељина 1***

**Члан 1.**

Овом Одлуком додјељује се ЈУ „Центар за социјални рад“ Бијељина, на кориштење, ради стамбеног збрињавања социјално угрожених лица, једнособан стан у улици Николе Тесле број 18/1 у Бијељини, саграђен на стамбено-пословном објекту, на парцели означеној као к.п. број 2439 у нарави једнособан стан етажне ознаке ПР-9, површине 28,00м², уписан у подуложку број 17, Листа непокретности број 5406 к.о. Бијељина 1, у којој је Град Бијељина уписан са правом својине и дијелом 1/1 без терета.

Стамбена јединица се даје на кориштење на период од 5 (пет) година, без накнаде.

**Члан 2.**

ЈУ „Центар за социјални рад“ Бијељина обавезује се да надлежном одјељењу Града Бијељина, подноси извјештај о смјештају социјално угрожених лица у предметни стан.

**Члан 3.**

ЈУ „Центар са социјални рад“ Бијељина се обавезује да непокретност дату на кориштење користи у складу са Законом.

**Члан 4.**

На непокретности из члана 1. ове Одлуке неће се вршити упис ЈУ „Центар за социјални рад“ Бијељина у евиденцију Катастра непкретности.

**Члан 5.**

Ступањем на снагу ове Одлуке престаје да важи Одлука о додјели на кориштење ЈУ „Центар за социјални рад“ Бијељина стамбеног простора у к.о. Бијељина 1 („Службени гласник Града Бијељина“ број 35/20).

**Члан 6**.

Здужује се Градоначелник Града Бијељина да са ЈУ „Центар за социјални рад“ Бијељина закључи уговор којим ће бити регулисана права и обавезе истих.

**Члан 7.**

Ова Одлука ступа на снагу осмог дана од дана објављивања у „Службеном гласнику Града Бијељина“.

**Број:\_\_\_\_\_\_\_\_\_\_\_\_\_/25 ПРЕДСЈЕДНИК**

**Датум: \_\_\_\_.\_\_\_\_.2025. године СКУПШТИНЕ ГРАДА**

**Жељана Арсеновић**

**ОБРАЗЛОЖЕЊЕ**

***уз Одлуку о додјели стамбеног простора Јавној установи „Центар за социјални рад“ Бијељина у к.о. Бијељина 1***

**И ПРАВНИ ОСНОВ ЗА ДОНОШЕЊЕ ОДЛУКЕ**

На основу члана 39. став 2. тачка 13. Закона о локалној самоуправи („Службени гласник Републике Српске“ број 97/16, 36/19 и 61/21), члана 39. став 2. тачка 14. Статута Града Бијељина („Службени гласник Града Бијељина“ број 9/17), је прописано да Скупштина Града одлучује и доноси одлуке о прибављању, управљању и располагању имовином Града.

Чланом 7. Одлуке о поступку давања у закуп станова на којима не постоји станарско право, а право располагања има Град Бијељина („Службени гласник Града Бијељина“ број 21/14), је прописано да Одлуку о кориштењу стана доноси Скупштина Града Бијељина, а ЈУ „Центар за социјални рад“ Бијељина је дужан стан дати на привремено кориштење у складу са критеријумима утврђеним законом у области социјалне заштите, те да се стан који се користи за рјешавање стамбених потреба лица из социјалних категорија не може откупити.

**ИИ РАЗЛОЗИ ДА ДОНОШЕЊЕ ОДЛУКЕ**

ЈУ „Центар за социјални рад“ Бијељина, обратио се захтјевом Граду Бијељина број 02-426/25 од 21.02.2025. године, за додјелу на кориштење стамбене јединице означене као к.п. број 2439 у нарави једнособан стан етажне ознаке ПР-9, површине 28,00м², уписан у подуложку број 17, Листа непокретности број 5406 к.о. Бијељина 1.

У захтјеву је наведено да је Одлуком Скупштине Града Бијељина бр. 01-022-31/20 од 18.јуна 2020. године („Службени гласник Града Бијељина“ број 35/20), предметни стан додијељен ЈУ „Центар за социјални рад“ Бијељина на пет година у сврху стамбеног збрињавања социјално угрожених лица.

Такође, наведено је како рок на који је стан додијељен ЈУ „Центар за социјални рад“ Бијељина, истиче у јуну текуће године, те је од овог органа тражено продужење, односно доношење нове одлуке о додјели стамбене јединице на кориштење.

Имајући у виду претходно наведено, предлаже се Скупштини Града Бијељина доношење ове Одлуке.

**ИИИ ФИНАНСИЈСКА СРЕДСТВА**

За спровођење ове Одлуке нису потребна финансијска средства.

**О Б Р А Ђ И В А Ч**

ГРАД БИЈЕЉИНА

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ И ЗАШТИТУ ЖИВОТНЕ СРЕДИНЕ

**В.Д. НАЧЕЛНИКА ОДЈЕЉЕЊА**

**Милан Лазаревић, маст.инж.саобраћаја**

Градоначелник Града Бијељина утврдио је ПРИЈЕДЛОГ ОДЛУКЕ О ДОДЈЕЛИ СТАМБЕНОГ ПРОСТОРА ЈУ „ЦЕНАР ЗА СОЦИЈАЛНИ РАД“ БИЈЕЉИНА, те је прослеђује Скупштини Града Бијељина на претрес и усвајање.

**ГРАДОНАЧЕЛНИК ГРАДА БИЈЕЉИНА**

**Љубиша Петровић**